
1. ***Játékos Anyanyelvi Verseny és Találkozó***



*„ANYANYELVEM,*

*TE ÉDES…”*

***„Ismergetjük, tanuljuk egész életünkben anyanyelvünket is, ezt a sokszínű, sokarcú csodát. S minél jobban megismerjük, annál szebbnek, gazdagabbnak, csillogóbbnak látjuk.”***


[***Lőrincze Lajos***](https://www.citatum.hu/szerzo/Lorincze_Lajos)

***Kedves pedagógustársunk, kedves anyanyelvet szerető fiatalok!***

**Lőrince Lajos szavaival köszöntünk benneteket és hívunk 2022. május 13-án, pénteken megrendezésre kerülő játékos anyanyelvi versenyünkre, melyet a Dunamelléki Református Egyházkerület iskoláiban tanuló felső tagozatos (valamint a gimnáziumok azonos évfolyamain tanuló) diákok számára hirdetünk meg!**

**első alkalommal bátorkodunk olyan verseny szervezésével, amely úgy gondoljuk, még hiányzik a református iskolák versenyének palettájáról:**

* Versenyünk célja a játékos vetélkedő, az élményszintű együttlét megélése.
* Fontosnak tartjuk a motiváltságot, a jókedvet, a vállalkozókedvet.
* A megmérettetésben a tiszta, különlegességekre rámutató anyanyelvi játékokkal, az anyanyelvhez kapcsolódó érdekességek felfedeztetésével szeretnénk élményt nyújtani a diákoknak.
* Fontosnak véljük az anyanyelv tisztelete iránti igény elmélyítését.
* Szeretnénk rávilágítani anyanyelvünk csodálatosságára és az anyanyelvápolás fontosságára.



**Kiket várunk?**

* Felső tagozatos diákokból (gimnáziumok azonos évfolyama) alakuló 3-4 fős csapatokat.
* A versenyt évfolyamonként rendezzük meg.
* Minden iskolából évfolyamonként egy csapat nevezését tudjuk elfogadni.

**Versenyünk témája:**

* Anyanyelvünk érdekességeinek, játékosságának, szépségének felfedeztetése anyanyelvi játékok, fejtörők segítségével;
* Közmondások, szólások eredete, jelentése, magyarázata;
* Játék a betűkkel, szavakkal, mondatokkal;

**A verseny menete:**

* Terveink szerint egy kellemes péntek délutánt szeretnénk eltölteni a vállalkozókedvű, játszani és versenyezni is szerető felső tagozatos diákokból alakuló csapatokkal.
* A diákok egy játékos verseny során először közösen töltenének ki egy feladatlapot, természetesen korosztályok szerinti nehézségi fokban.
* Amíg a feladatlapokat javítjuk, addig vetélkedő formájában mérhetnék össze tudásukat, gyorsaságukat a diákok.
* A versennyel párhuzamosan a felkészítő tanárok és érdeklődő kollégák részére „mini” konferenciát tartanánk, ahol meghívott vendég segítségével előadás és beszélgetés kezdeményezésével interaktív módon egyeztetnénk tapasztalatainkat az anyanyelvi oktatás részterületei kapcsán.
* A verseny valamennyi résztvevőjét emléklappal és apró ajándékkal szeretnénk megajándékozni. A nyertesek pedig könyvjutalomban fognak részesülni.

**Nevezési díj: diákonként 1000 Ft**

**Ha felkeltettük érdeklődéseteket, kérjük, hogy a mellékelt jelentkezési lapot 2022. április 11-ig küldjétek vissza iskolánk emailcímére:**

**ksrefisk3@gmail.com**

*A versenyzők neve mellé kérjük, feltétlen írjátok oda a felkészítő tanár és a kapcsolattartó tanár nevét és elérhetőségét is!*

Mellékelünk mintafeladatokat is, ami segítséget adhat a felkészüléshez a versenyre.

A jelentkezőknek küldeni fogunk egy beugró feladatot, melyet a verseny előtt meghatározott időpontig vissza kell küldeni.

**Pontos információkat a jelentkezési lap visszaküldése után küldünk.**

***Nagy örömmel készülünk arra, hogy vendégül lássunk benneteket, hogy református diákok és pedagógusok személyesen is együtt legyünk, így téve bizonyságot anyanyelvünk szeretetéről!***

***„Minél többet gondolkodom nyelvünk bölcseletén, annál inkább felismerem végtelen felsőbbségét sok más nyelvvel szemben.”***

[***Széchenyi István***](https://www.citatum.hu/szerzo/Szechenyi_Istvan)

**ajánlott irodalom:**

Grétsy László: Nyelvi Játékaink nagy könyve (Tinta könyvkiadó 2012)

Hernádi Sándor: Elmemozgató nyelvi játékok ( Móra 2014)


Hernádi Sándor: Szórakoztatószóra késztető ( Móra 19887)

Szőcsné Antal Irén: Anya-Nyelv-Búvár (Tinta 2016.)

Forgács Róbert: Anya-Nyelv-Csavar ( Tinta 2008)

Galló Ágnes-Mózes Krisztián: Anya-nyelv-Mester (Tinta 2020)

***Szeretettel kívánunk ÁLDÁST, BÉKESSÉGET a felkészüléshez, felkészítéshez!***



Testvéri üdvözlettel:

*Budapest, 2022. március 21.*

***Ullmanné Dénes Annamária Nagy Gábor***

***versenyszervező intézményvezető***

### JELENTKEZÉSI LAP

***„Anyanyelvem, te Édes…”***

1. ***Játékos Anyanyelvi Verseny és Találkozó***

*Iskola neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Iskola címe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Kapcsolattartó neve és elérhetősége: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

|  |  |  |  |
| --- | --- | --- | --- |
| **Korcsoport**  *(értelemszerűen a gimnáziumok azonos évfolyama)* | Csapattagok neve: | A csapat neve: | Felkészítő tanár neve és email címe: |
| *5. évfolyam* |  |  |  |
|  |
|  |
|  |
| *6. évfolyam* |  |  |  |
|  |
|  |
|  |
| *7.évfolyam* |  |  |  |
|  |
|  |
|  |
| *8. évfolyam* |  |  |  |
|  |
|  |
|  |

*egyéb kérés, megjegyzés (számlaigény, stb.):*

*……….………………………………………………………………………………………………………………………………………………………………………………………………………………………*

*A Jelentkezési lapot és a regisztrációs díj (1000 Ft/fő) befizetését igazoló dokumentum másolatát az alábbi címre legyetek szívesek megküldeni:*

***e-mail: ksrefisk3@gmail.com***

*Határideje:2022. 04. 11.*

***A regisztrációs díjat a következő számlaszámra fizethetitek be:***

*OTP-bank Rt. 11719001-20248969 (Tulajdonos: Karácsony S. Rózsatéri Ref. Ált. Isk. és Óvoda), a* ***megjegyzés rovatba kérjük, hogy írjátok be az*** *iskolátok nevét!*

***Levélcím:*** *1194 Bp. Kisviola u. 44.*

***Fax.:*** *06-1-282-94-83*

*………………………..…….., 2022. ………… ……..*

*\_\_\_\_\_\_\_\_\_\_\_\_\_\_\_\_\_\_\_\_\_*

*intézményvezető*